wickkiey/tamil-wikipedia-chunked huggingface dataset:
# லிவர்பூல்

## ஆளுகை

### உள்ளாட்சி மன்றம்

லிவர்பூல் மாநகரம் லிவர்பூல் மாநகராட்சி மன்றம் மூலம் நிர்வகிக்கப்படுகிறது. மெர்ஸெஸைட் பெருநகர கவுண்டியை உருவாக்கும் ஐந்து பெருநகர பரோக்களில் ஒன்றாகும் இது. மாநகர் முழுவதிலுமான உள்ளூர் பகுதிகளை பிரதிநிதித்துவப்படுத்தும் 90 தேர்ந்தெடுத்த மாமன்ற உறுப்பினர்களும், மற்றும் மாமன்றத்தின் அன்றாட வேலைகளுக்குப் பொறுப்பாக அமைந்த ஐந்து பேர் கொண்ட நிர்வாக மேலாண்மைக் குழுவும் இந்த மாமன்றத்தில் அடங்குவர். ஒரு மாமன்ற தலைவரையும் மேயரையும் தேர்வு செய்வதும் மாமன்ற உறுப்பினர்களின் பொறுப்பில் ஒரு பகுதி ஆகும். மாமன்ற தலைவர்களின் ஒரு பொறுப்பாக அமைவது மாமன்றத்தை வழிநடத்துவது மற்றும் உள்ளாட்சி மன்றம், மத்திய அரசு மற்றும் தனியார் & அரசு கூட்டாளிகளுக்கு ஊடகமாய் செயல்படுவது ஆகியவை ஆகும். மேயர் மாநகரின் ‘முதல் குடிமகனாய்’ செயல்படுவதோடு மாநகரின் மேம்பாட்டுக்கு பொறுப்பானவராய் திகழ்கிறார். உள்ளூர் தொண்டு & சமுதாய குழுக்களுக்கு ஆதரவளிப்பதோடு மாநகரின் பொதுப் பணிகளையும் பிரதிநிதித்துவப்படுத்துகிறார். தற்போதைய மாமன்ற தலைவராய் வாரன் பிராட்லி இருக்கிறார். மைக் ஸ்டோரி என்னும் மாமன்ற உறுப்பினர் தற்போது மேயராக உள்ளார்.  
மாநகராட்சி தேர்தல் சமயத்தில் இம்மாநகர் 30 உள்ளூர் மாமன்ற வார்டுகளாய் பிரிக்கப்படுகின்றது, அகரவரிசையில் அவற்றின் பெயர்கள் பின்வருமாறு:  
செப்டம்பர் 2008 நிலவரப்படி மிக சமீபத்திய மாநகராட்சி தேர்தலில் தாராளவாத ஜனநாயகக் கட்சியினர் 45 உறுப்பினர்களை வென்று மாமன்ற அவையில் ஆட்சி செலுத்துகின்றனர். தொழிற் கட்சி 39 இடங்களில் வெற்றி பெற்றது. எஞ்சிய இடங்களில் தாராளவாத கட்சி மூன்று இடங்களையும் பசுமைக் கட்சி இரண்டு இடங்களையும் வென்றன. இறுதி ஒன்று சுயேச்சை கவுன்சிலரிடம் சென்றது. இங்கிலாந்தின் மூன்று பெரிய அரசியல் கட்சிகளில் ஒன்றாய் இருக்கும் பழமைவாத கட்சிக்கு லிவர்பூல் மாநகராட்சி மன்றத்தில் எந்த பிரதிநிதித்துவமும் கிட்டவில்லை. அதிகாரப்பூர்வமாக, யாருக்கும் அறுதிப் பெரும்பான்மை கிடைக்கவில்லை என்று அறிவிக்கப்பட்டது. ஆயினும் கிராக்ஸ்டெத் சுயேச்சை உறுப்பினரான நாடியா ஸ்டீவர்ட் கட்சி தாவியதைத் தொடர்ந்து, தாராளவாத ஜனநாயகக் கட்சியினர் தங்களது வெற்றியிடங்களின் எண்ணிக்கையை 46 ஆக அதிகரித்துக் கொண்டு நடப்பு நிர்வாகத்தை தொடர முடிந்தது. 2008 ஆம் ஆண்டு பெப்ரவரி மாதத்தில், லிவர்பூல் மாநகராட்சி மன்றம் தான் ஒரே ஒரு நட்சத்திர மதிப்பீட்டைப் பெற்று (செயல்பாடுகள் போதுமானதன்று என்று வகைப்படுத்தப்பட்டது) நாட்டில் மிக மோசமான செயல்பாடுடைய மாமன்றம் என்பது வெளியானது. வரி செலுத்துவோர் பணத்தை மாமன்றம் மோசமாகக் கையாண்டது தான் இந்த பரிதாப மதிப்பீடு கிட்டியதன் காரணம் எனக் கூறப்பட்டது. கலாச்சார தலைநகர நிதியத்திற்கு 20 மில்லியன் பவுண்டு பற்றாக்குறை திரண்டதும் இதில் அடங்கும்.
# லிவர்பூல்

## ஆளுகை

### நாடாளுமன்ற தொகுதிகளும் எம்பிக்களும்

:*மேலும் காணவும்: மெர்ஸெஸைடின் நாடாளுமன்ற தொகுதிகளின் பட்டியல்*
லிவர்பூலுக்குள்ளாக ஐந்து நாடாளுமன்ற தொகுதிகள் உள்ளன. இதிலிருந்து நாடாளுமன்ற உறுப்பினர்கள் (எம்பி) தேர்ந்தெடுக்கப்பட்டு வெஸ்ட்மின்ஸ்டர் மாநகருக்கு பிரதிநிதித்துவம் செய்கிறார்கள். அந்த ஐந்து தொகுதிகள்: லிவர்பூல் கேர்ஸ்டன், லிவர்பூல் ரிவர்ஸைட், லிவர்பூல் வால்டன், லிவர்பூல் வேவர்ட்ரீ மற்றும் லிவர்பூல் வெஸ்ட் டெர்பி ஆகியவை ஆகும். சென்ற பொதுத் தேர்தலில், இந்த ஐந்து தொகுதிகளையுமே தொழி்ற் கட்சி கைப்பற்றியது. மரியா ஈகிள், லூய்ஸெ எல்மென், பீட்டர் கில்ஃபோய்ல், ஜேன் கென்னடி மற்றும் பாப் வேரிங் ஆகியோர் முறையே இத்தொகுதிகளில் இருந்து தேர்ந்தெடுக்கப்பட்டவர்களாவர். 2010 பொதுத் தேர்தலுக்கு பரிந்துரைக்கப்பட்டிருக்கும் தொகுதி மறுசீரமைப்பின் படி, லிவர்பூல் மாநகர எல்லைகளுக்குள்ளாக நான்கு தொகுதிகள் மட்டுமே இருக்கும். லிவர்பூல் கேர்ஸ்டன் தொகுதியை ஹேல்வுட் தொகுதியுடன் (அது முன்னர் க்னோஸ்லீ சவுத்தின் பகுதியாக இருந்தது) இணைத்து மறுசீரமைத்த தொகுதியாக ஆக்கும் திட்டம் அறிவிக்கப்பட்டுள்ளது. பழமைவாத கட்சி 1979 முதலே மாநகரத்துக்குள் எந்த தொகுதியிலும் வெற்றி பெற்றதில்லை. சென்ற 2005 தேர்தலில் ஒவ்வொரு தொகுதியிலும் 10%க்கும் குறைவான வாக்குகளையே அது பெற முடிந்தது.
# லிவர்பூல்

## புவியியல்

லிவர்பூல் “எந்த இங்கிலாந்து நகரத்திலும் மிக அற்புதமான வடிவமைப்பை” கொண்டிருப்பதாக வர்ணிக்கப்படுகிறது. (53.4, -2.98), லண்டனுக்கு வடமேற்கில், மேற்கு லங்காஷயரின் கடலோரச் சமவெளிப் பகுதியின் தெற்கு எல்லையைக் குறிக்கும் எவர்டன் ஹில் பகுதியில் கடல் மட்டத்திற்கு சுமார் 230 அடி (70 மீட்டர்கள்) மேலிருக்கும் மணல்பாறை மலைகளின் தொடர்ச்சிக்கு இடையே லிவர்பூல் நகரம் கட்டப்பட்டுள்ளது. லிவர்பூல் நகர்ப்புறப் பகுதியானது தெற்கில் நேரடியாய் பூடில், கிராஸ்பி மற்றும் மேகலுக்குள் செல்கிறது. வடக்கில் செஃப்டான், மற்றும் கிழக்கில் கிர்க்பி, ஹூய்டன், பிரெஸ்காட் மற்றும் க்னோஸ்லியில் உள்ள ஹேல்வுட்டுக்குள் செல்கிறது. மேற்கில் இது வாலஸெ மற்றும் பிர்கென்ஹெட் பகுதிகளை மெர்ஸெ ஆற்றுக்கு குறுக்கே பார்த்து அமைந்திருக்கிறது.
# லிவர்பூல்

## புவியியல்

### காலநிலை

பிரித்தானிய தீவுகள் போன்றதொரு மிதமான கடலோரக் காலநிலையை லிவர்பூல் கொண்டிருக்கிறது. ஒப்பீட்டளவில் குளிர்ச்சியான கோடைகளும் மிதமான குளிர்காலங்களும் இருக்கும்.
# லிவர்பூல்

## மக்கள் பரவலியல்

மற்ற பெரிய பிரித்தானிய மாநகரங்கள் போலவே, லிவர்பூல் ஒரு பெரிய பன்முகப்பட்ட மக்கள்தொகையைக் கொண்டிருக்கிறது. 2001 ஆம் ஆண்டின் இங்கிலாந்து மக்கள்தொகைக் கணக்கெடுப்பின் படி லிவர்பூலின் பதிவு செய்யப்பட்ட மக்கள்தொகை 441,900 ஆகும். 2008 மத்தியில் தேசிய புள்ளிவிவர அலுவலகம் அளித்த மதிப்பீட்டின் படி நகரின் மக்கள்தொகை 434,900 ஆகும். லிவர்பூலின் மக்கள்தொகை 1930களில் உச்சத்தை எட்டியது. 1931 மக்கள்தொகைக் கணக்கெடுப்பின் படி 846,101 என பதிவானது. அப்போது முதல் நகரம் ஒவ்வொரு தசாப்தத்திலும் எதிர்மறை மக்கள்தொகை வளர்ச்சியை சந்தித்து வந்திருக்கிறது. அதன் உச்சமாக 1971 ஆம் ஆண்டுக்கும் 1981 ஆம் ஆண்டுக்கும் இடையில் நகரத்தை விட்டு 100,000 மக்கள் வெளியேறியிருந்தனர். 2001 ஆம் ஆண்டுக்கும் 2006 ஆம் ஆண்டுக்கும் இடையில் இங்கிலாந்தின் ஒருமை அதிகாரப் பகுதிகளில் ஒன்பதாவது அதிகமான மக்கள்தொகை வீழ்ச்சியை இது எதிர்கொண்டது.  
பல மாநகரங்களுக்குப் பொதுவானதொரு விஷயமாக, லிவர்பூலின் மக்கள்தொகை இங்கிலாந்தினுடையதைக் காட்டிலும் இளமையானதாக இருக்கிறது. மொத்த மக்கள்தொகையில் 42.3 சதவீதம் பேர் 30 வயதுக்குக் கீழ்ப்பட்டவர்களாய் இருக்கின்றனர். இதில் மொத்த இங்கிலாந்து சராசரி 37.4 சதவீதம் ஆகும். மக்கள்தொகையில் 65.1 சதவீதம் பேர் வேலைக்குச் செல்லும் வயதில் உள்ளனர். ஆரம்பகால கறுப்பரின குடியேற்றத்தினரில் கல்வி கற்பதற்காக அனுப்பப்பட்ட வர்த்தகர்களின் குழந்தைகளும், விடுதலை பெற்ற அடிமைகளும் அடங்கியிருந்தனர். ஏனெனில் 1722 ஆம் ஆண்டிற்குப் பிறகு நாட்டில் நுழைந்த அடிமைகள் சுதந்திர மனிதர்களாய் கருதப்பட்டனர்.  
ஐரோப்பாவின் மிகப் பழமையான சீன சமூகத்திற்கும் தாயகமாய் இம்மாநகர் விளங்குகிறது; நகரின் சைனாடவுன் பகுதியில் முதன்முதலில் குடியேறியவர்கள் பத்தொன்பதாம் நூற்றாண்டில் வந்தவர்களாவர். லிவர்பூலின் சைனாடவுன் நுழைவாயில் மிகப்பெரிய நுழைவாயில் ஆகும். பெருமளவிலான ஐரிஷ் மற்றும் வெல்ஷ் மக்கள்தொகைக்கும் இந்த நகரம் புகழ்பெற்றதாகும். 1813 ஆம் ஆண்டில், லிவர்பூலின் 10 சதவீதம் மக்கள் வெல்ஷ் இனத்தவராய் இருந்தனர். இதனையடுத்து ‘வடக்கு வேல்ஸின் தலைநகரம்’ என்றும் இந்நகரம் அறியப்படுவதானது. 1851 வாக்கில், லிவர்பூலின் மக்கள்தொகையில் 20 சதவீதத்திற்கும் அதிகமானோர் ஐரிஷ் இனத்தவராய் இருந்தனர். 2001 கணக்கெடுப்பில், மக்களில் 1.17 சதவீதம் பேர் வெல்ஷ் இனத்தவராகவும் 0.75 சதவீதம் பேர் அயர்லாந்து குடியரசில் பிறந்தவர்களாகவும், 0.54 சதவீதம் பேர் வட அயர்லாந்தில் பிறந்தவர்களாகவும் இருந்தனர். ஆனால் இன்னும் பல லிவர்புட்லியன்கள் வெல்ஷ் அல்லது ஐரிஷ் பூர்வீகம் கொண்டவர்களாய் இருந்தனர்.  
ஜூன் 2007 நிலவரப்படி, லிவர்பூலின் 91.5 சதவீதத்தினர் வெள்ளை இனத்தவர், 2.3 சதவீதத்தினர் ஆசியர்கள் அல்லது ஆசிய பிரித்தானிய இனத்தவர், 1.9 சதவீதம் பேர் கறுப்பர்கள் அல்லது கறுப்பு பிரித்தானிய இனத்தைச் சேர்ந்தவர்கள், 2.0 சதவீதம் பேர் கலப்பு இனத்தவர்கள், 2.3 சதவீதத்தினர் சீனர் மற்றும் மற்றவர்களாய் இருந்தனர்.
# லிவர்பூல்

## அடையாளச் சின்னங்கள்

லிவர்பூலின் வரலாற்றின் காரணமாக குறிப்பிடத்தக்க பல்வேறு வகையான கட்டுமானக் கலை பாணிகளை நகருக்குள்ளாகக் காண முடியும். 16வது நூற்றாண்டு ட்யூடர் பாணியில் இருந்து நவீன காலத்தின் சமகால கட்டுமானக் கலை வரை பலவகைகளைக் காண முடியும். நகரின் பெரும்பான்மையான கட்டிடங்கள் பதினெட்டாம் நூற்றாண்டின் பிற்பகுதியில் இருந்து உதயமானவை. இந்த காலகட்டத்தில் தான் இந்நகரம் பிரித்தானிய சாம்ராஜ்யத்தின் முன்னணி சக்திகளில் ஒன்றாய் வளர்ச்சியுற்றது. லிவர்பூலில் 2,500க்கும் அதிகமான பட்டியலிட்ட கட்டிடங்கள்]] உள்ளன. இதில் 27 கிரேடு I பட்டியலின் கீழ் வருபவை. இன்னும் 85 கட்டிடங்கள் கிரேடு II* பட்டியலின் கீழ் வருகின்றன. இங்கிலாந்தின் தலைநகரான லண்டன் மட்டுமே இதனை விட அதிகமாய்க் கொண்டுள்ளது. வெஸ்ட்மின்ஸ்டர் தவிர இங்கிலாந்தின் வேறு எந்த ஒரு இடத்தை விடவும் இந்நகரில் ஏராளமான பொதுச் சிற்பங்கள் அமையப் பெற்றுள்ளன. கட்டுமானக் கலையின் இந்த வளமையை அடுத்து இங்கிலீஷ் ஹெரிட்டேஜ் அமைப்பு லிவர்பூல் நகரத்தை இங்கிலாந்தின் மிகச்சிறந்த விக்டோரிய நகரம் என்று வர்ணித்தது. லிவர்பூலின் கட்டுமானக் கலையும் கட்டிட வடிவமைப்புகளும் 2004 ஆம் ஆண்டில் பெரிய அளவில் அங்கீகாரம் பெற்றது. அப்போது நகரம் முழுவதிலுமான பல்வேறு பகுதிகள் யுனெஸ்கோ உலக பாரம்பரிய தளங்களாய் அறிவிக்கப் பெற்றன. லிவர்பூல் மெரிடைம் மர்கண்டைல் சிட்டி என்று அறியப்பட்ட இந்த தளங்கள் சர்வதேச வர்த்தகம் மற்றும் கப்பல்துறை தொழில்நுட்ப வளர்ச்சியில் இந்நகரத்தின் பங்கினை அங்கீகரிக்கும் விதமாய் சேர்க்கப்பட்டன.
# லிவர்பூல்

## அடையாளச் சின்னங்கள்

### நீர்முகம் மற்றும் கப்பல்துறைகள்

ஒரு பெரும் பிரித்தானிய துறைமுகமாக, லிவர்பூலில் உள்ள கப்பல்துறைகள் வரலாற்றுரீதியாக நகரின் வளர்ச்சிக்கு மையமாக அமைந்திருக்கின்றன. கப்பல்துறையில் முதல்முறையாய் மேற்கொள்ளப்பட்ட பல பெரிய அம்சங்கள் இந்நகரில் நடந்தேறி இருக்கின்றன. 1715 ஆம் ஆண்டில் உலகின் முதல் சூழப்பட்ட ஈரக் கப்பல்துறை (பழைய கப்பல்துறை) கட்டுமானம் செய்யப்பட்டது மற்றும் முதல்முறையாக ஹைட்ராலிக் லிஃப்டிங் கிரேன்கள் பயன்படுத்தப்பட்டது ஆகியவை இதில் அடங்கும். லிவர்பூலில் உள்ள மிகுந்த பிரபலமான கப்பல்துறை ஆல்பர்ட் துறை ஆகும். இது 1846 ஆல் கட்டப்பட்டது. ஜெஸி ஹார்ட்லியின் வழிகாட்டுதலின் கீழ் கட்டப்பட்ட இந்த துறை, கட்டிமுடிக்கப்பட்ட சமயத்தில் உலகின் வேறெங்கையும் விட மிக அதிநவீன துறைகளில் ஒன்றாகக் கருதப்பட்டது. உலகின் மிக முக்கியமான துறைமுகங்களில் ஒன்றாக ஆவதற்கு இந்நகருக்கு உதவியதாகவும் பல சமயங்களில் கருதப்படுகிறது. நகர மையத்தின் வடக்கில் ஸ்டான்லி துறை உள்ளது. இது புகையிலை கிடங்கிற்கு தாயகமாய் உள்ளது. 1901 ஆம் ஆண்டில் கட்டப்பட்ட சமயத்தில் பரப்பளவில் உலகின் மிகப்பெரிய கட்டிடமாய் இருந்த இது இன்று உலகின் மிகப்பெரும் செங்கல் கட்டிடமாய் திகழ்கிறது.  
லிவர்பூலில் இருக்கும் மிகப் பிரபலமான இடங்களில் பையர் ஹெட்டும் ஒன்று. இது மும்மூர்த்திகளாய் அமைந்த கட்டிடங்களுக்குப் பெயர் வாய்ந்தது ஆகும். ராயல் லிவர் பில்டிங், கனார்ட் பில்டிங் மற்றும் லிவர்பூல் போர்ட் பில்டிங் ஆகியவையே அந்த மூன்று கட்டிடங்கள். *மூன்று கருணைகள்* என்பதாய் மொத்தமாய் குறிப்பிடபடும் இந்த கட்டிடங்கள் பத்தொன்பதாம் நூற்றாண்டின் பிற்பகுதி மற்றும் இருபதாம் நூற்றாண்டின் ஆரம்பப் பகுதியில் இந்த நகரில் இருந்த மாபெரும் செல்வத்திற்கு சாட்சிகளாய் நிற்கின்றன. பன்முகப்பட்ட கட்டுமானக் கலை பாணிகளில் கட்டப்பட்ட இந்த கட்டிடங்கள் மெரிடைம் லிவர்பூலின் அடையாளமாகக் கருதப்படுகின்றன. உலகின் மிக அழகிய நீர்முகங்களில் ஒன்றாக இவ்விடத்தை இக்கட்டிடங்கள் ஆக்கியிருப்பதாகவும் பலர் கருதுகின்றனர்.  
சமீப வருடங்களில், லிவர்பூலின் நீர்முகத்தை ஒட்டிய பல பகுதிகளும் குறிப்பிடத்தக்க மறுவளர்ச்சிக்கு உட்சென்றிருக்கின்றன. கிங்ஸ் துறையில் லிவர்பூல் எகோ எரினா மற்றும் பிடி கன்வென்ஷன் சென்டர், பிரின்செஸ் துறையில் அலெக்ஸாண்ட்ரா கோபுரம் மற்றும் கோபர்க் மற்றும் ப்ரன்ஸ்விக் துறைகளைச் சுற்றி லிவர்பூல் மெரினா ஆகியவை சமீபத்திய வளர்ச்சிகளில் குறிப்பிடத்தகுந்தவை ஆகும்.
# லிவர்பூல்

## அடையாளச் சின்னங்கள்

### வர்த்தகரீதியான மாவட்டம் மற்றும் கலாச்சாரக் குடியிருப்பு வட்டம்

உலகின் மிக முக்கியமான வர்த்தக துறைமுகங்களில் ஒன்றாக லிவர்பூல் வரலாற்றுரீதியாய் வளர்ச்சி பெற்றதானது காலப்போக்கில் கப்பல் நிறுவனங்கள், காப்பீட்டு நிறுவனங்கள், வங்கிகள் மற்றும் பிற பெரிய நிறுவனங்கள் அனைத்தின் தலைமையகங்களும் லிவர்பூலில் பல பிரம்மாண்ட கட்டிடங்களை கட்ட வழிவகுத்தது. இது கொணர்ந்த மாபெரும் செல்வத்தின் மூலம் பின்னர் மாபெரும் மாநகராட்சி கட்டிடங்களும் உருவாக்கப்பட முடிந்தது. உள்ளூர் நிர்வாகிகள் ‘மாநகரை பெருமிதத்துடன் நடத்த’ அனுமதிக்கும் வகையில் இவை வடிவமைக்கப்பட்டிருந்தன.  
இப்பகுதியின் சாலைகள் பலவும் இன்னும் தங்களது மத்திய கால வரைபட அமைப்பையே கொண்டுள்ளன. மூன்று நூற்றாண்டு காலத்தில் உருவாகியிருக்கும் இந்த பகுதியானது நகரின் முக்கியத்துவம் வாய்ந்த கட்டுமானக் கலையில் சிறந்த இடங்களில் ஒன்றாகக் கருதப்படுகிறது, லிவர்பூலின் உலக பாரம்பரிய தள பட்டியலில் சேர்க்கப்பட்டு இந்த அங்கீகாரத்தையும் அது பெற்றுள்ளது. இப்பகுதியின் மிகப் பழமையான கட்டிடம் கிரேடு I பட்டியலிடப்பட்ட லிவர்பூல் டவுன் ஹால் ஆகும். இது கேஸில் ஸ்ட்ரீட்டின் உச்சியில் அமைந்துள்ளது. 1754 காலம் வரையான வரலாறு கொண்டது. நகரில் ஜார்ஜிய கட்டுமானக் கலையின் சிறந்த படைப்பாக பொதுவாகக் கருதப்படும் இந்த கட்டிடம் பிரிட்டனெங்கிலும் கட்டப்பட்டிருக்கும் மிக ஆடம்பர அலங்காரமிகுந்த மாநகராட்சி கட்டிடங்களில் ஒன்றாகக் குறிப்பிடப்படுகிறது. கிரேடு I பட்டியலிடப்பட்ட பேங்க் ஆஃப் இங்கிலாந்து கட்டிடமும்]] கேஸில் ஸ்ட்ரீட்டில் தான் உள்ளது. தேசிய வங்கியின் மூன்றே பிராந்திய கிளைகளில் ஒன்றாக 1845-1848 இடையே இது கட்டப்பட்டது. - வெகு ஆரம்பத்தில் கட்டப்பட்ட நவீனத்துவ பாணி கட்டிடங்களில் இதுவும் ஒன்றெனக் கருதப்படுகிறது - ஆகியவை இந்த பகுதியில் இருக்கும் பிற முக்கியமான கட்டிடங்கள் ஆகும். வில்லியம் பிரவுன் ஸ்ட்ரீட்டை சுற்றிய பகுதி நகரின் ‘கலாச்சார வட்டாரம்’ எனக் குறிப்பிடப்படுகிறது. இதன் காரணம் வில்லியம் பிரவுன் நூலகம், வால்கர் ஆர்ட் காலரி, பிக்டன் வாசக சாலைகள் மற்றும் லிவர்பூல் உலக மியூசியம் ஆகிய ஏராளமான பொதுக் கட்டிடங்கள் இங்கு உள்ளன. நவீன-செவ்வியல் கட்டுமானக் கலை இந்த பகுதியில் ஆதிக்கம் செலுத்துகிறது. இதில் மிக முக்கியமானது செயிண்ட் ஜார்ஜ் ஹால் ஆகும், இது ஐரோப்பாவெங்கிலும் இருக்கும் நவீன-செவ்வியல் கட்டிடப் பாணிக்கு ஒரு சிறந்த உதாரணமாய் கருதப்படுகிறது. கிரேடு I பட்டியலிடப்பட்ட கட்டிடமான இது நகரின் பல்வேறு நகராட்சி பணிகளை ஆற்றும் பொருட்டு 1840 மற்றும் 1855 காலத்தில் கட்டப்பட்டதாகும். இதன் கதவுகளில் "S.P.Q.L." (லத்தீன் *செனடஸ் பாபுலஸ்க் லிவர்புட்லியன்ஸிஸ்* ) எனப் பொறிக்கப்பட்டிருக்கும், இதன் அர்த்தம் “லிவர்பூலின் செனட் மற்றும் மக்கள்” என்பதாகும். ஏராளமான பொது நினைவுச் சின்னங்கள் மற்றும் சிற்பங்களுக்கும் வில்லியம் பிரவுன் ஸ்ட்ரீட் தாயகமாய் உள்ளது. இதில் வெல்லிங்டன்’ தூண் மற்றும் ஸ்டெபிள் ஃபவுண்டெய்ன் ஆகியவையும் அடங்கும். மற்ற பலவும் இந்த பகுதியைச் சுற்றி, குறிப்பாக இந்த நோக்கத்திற்கெனக் குறிப்பாக கட்டப்பட்ட செயிண்ட் ஜான்’ஸ் கார்டன்ஸ் பகுதியை சுற்றி அமைந்துள்ளன.
# லிவர்பூல்

## அடையாளச் சின்னங்கள்

### பிற குறிப்பிடத்தக்க அடையாளங்கள்

லிவர்பூலின் பெரும்பான்மையான கட்டுமானங்கள் பதினெட்டாம் நூற்றாண்டின் மத்தியில் கட்டப்பட்டவையாக உள்ள அதே சமயத்தில், அந்த காலத்திற்கும் முற்பட்ட பல கட்டிடங்களும் உள்ளன. இன்னும் இருக்கின்ற மிகப்பழமையான கட்டிடங்களில் ஒன்று ஸ்பீக் ஹால் ஆகும். இது 1598 ஆம் ஆண்டில் கட்டி முடிக்கப்பட்டதாகும். இங்கிலாந்தின் வடக்கில் எஞ்சியிருக்கும் மரச் சட்டகம் கொண்ட வெகு சில ட்யூடர் இல்லங்களில் இந்த கட்டிடமும் ஒன்றாகும். குறிப்பாக இது 19 ஆம் நூற்றாண்டின் மத்தியில் சேர்க்கப்பட்ட அதன் விக்டோரிய உள்ளமைப்புக்கு பெயர்பெற்றதாகும். ஸ்பீக் ஹால் தவிர, நகரில் இருக்கும் இன்னும் மிகப் பழைய கட்டிடங்களில் கிராக்ஸ்டெத் ஹால் மற்றும் வூல்டன் ஹால் ஆகியவை அடங்கும். இவை முறையே 1702 மற்றும் 1704 ஆம் ஆண்டுகளில் கட்டி முடிக்கப்பட்டவை ஆகும்.  
நகர மையத்திற்குள் இருக்கும் மிகப் பழைய கட்டிடம் என்றால் கிரேடு I பட்டியலில் வரும் ப்ளூகோட் சாம்பர்ஸ் ஆகும். இது 1717 மற்றும் 1718 ஆம் ஆண்டுகளுக்கு இடையே கட்டப்பட்டதாகும். பிரித்தானிய ராணி ஆனி பாணியில் கட்டப்பட்ட இந்த கட்டிடம் ஒரு பாதி கிறிஸ்டோபன் ரென் படைப்பின் பாதிப்பைக் கொண்டிருக்கிறது. 1908 முதல் இது லிவர்பூலின் கலைகளின் ஒரு மையமாய் செயல்பட்டு வந்திருக்கிறது. 1904 மற்றும் 1978 ஆம் ஆண்டுகளுக்கு இடையில் கட்டப்பட்ட ஏஞ்ச்லிகன் கதீட்ரல் பிரிட்டனில் உள்ள மிகப்பெரிய கதீட்ரல் ஆகும். அத்துடன் உலகில் ஐந்தாவது மிகப் பெரியதாகவும் விளங்குகிறது. கோதிக் பாணியில் வடிவமைக்கப்பட்டு கட்டப்பட்ட இது 20 ஆம் நூற்றாண்டில் கட்டப்பட்டிருக்கும் மாபெரும் கட்டிடங்களில் ஒன்றாய் கருதப்பட்டு வருகிறது. இதனை முன்னாள் பிரித்தானிய கவிஞர் ஜான் பெட்ஜிமேன் ‘உலகின் மாபெரும் கட்டிடங்களில் ஒன்று’ என்று விவரித்தார். ரோமன் கத்தோலிக் பெருநகரக் கதீட்ரல் 1962 மற்றும் 1967 ஆம் ஆண்டுகளுக்கு இடையே கட்டப்பட்டது. மரபுவழியான நீள்வெட்டு வடிவமைப்பு மரபை உடைக்கும் வகையாய் அமைந்த முதல் கதீட்ரல்களில் ஒன்று எனக் குறிக்கப்படுகிறது.  
சமீப வருடங்களில், லிவர்பூலின் நகர மையத்தின் பல பகுதிகளும் பல ஆண்டுகளின் வீழ்ச்சிக்குப் பின்னர் குறிப்பிடத்தக்க மறுவளர்ச்சி மற்றும் மறு உருவாக்கத்திற்கு உட்சென்றிருக்கின்றன. நகர மையத்திற்கு வடக்கை சுற்றிய பகுதியிலும் பல்வேறு புதிய வானளாவிய கட்டிடங்கள் கட்டப்பட்டுள்ளன. பல வருங்கால மறுவளர்ச்சி திட்டங்களும் திட்டமிடப்பட்டு வருகின்றன. மத்திய கிராமம் (திட்டமிடல் அனுமதி வழங்கப்பட்டு விட்டது), லைம் ஸ்ட்ரீட் கேட்வே (வேலை துவங்கிவிட்டது) மற்றும் பெரிய அளவிலான லட்சியத்துடன் செய்யப்பட்டு வரும் லிவர்பூல் வாட்டர்ஸ் (ஆரம்ப திட்டமிடல் கட்டம்) ஆகியவை இதில் அடங்கும்.  
லிவர்பூலில் இன்னும் பல குறிப்பிடத்தக்க கட்டிடங்கள் உள்ளன. ஸ்பீக் விமான நிலையத்தின் முன்னாள் முனைய கட்டிடத்தின் கலை அலங்கார முகப்பு, லிவர்பூல் பல்கலைக்கழகத்தின் விக்டோரியா கட்டிடம் (ரெட் ப்ரிக் பல்கலைக்கழகம் என்கிற வார்த்தைக்கு இதுதான் உதாரணம் வழங்கியது), மற்றும் அடெல்பி தங்கும் விடுதி (இந்த தங்கும் விடுதி கடந்த காலத்தில் உலகின் வேறெந்த பகுதியிலுமான மிகச் சிறந்த தங்கும் விடுதிகளில் ஒன்றாய் கருதப்பட்டது) ஆகியவை இதில் அடங்கும்.  
இங்கிலீஷ் ஹெரிட்டேஜ் வரலாற்று பூங்காங்களின் தேசியப் பதிவகம் மெர்ஸெஸைடின் விக்டோரியன் பூங்காங்களை மொத்தமாய் “நாட்டின் மிக முக்கியமானவை” எனக் குறிப்பிடுகின்றன. லிவர்பூல் நகரம் பத்து பட்டியலிடப்பட்ட பூங்காக்களையும் கல்லறைகளையும் கொண்டுள்ளது. இதில் கிரேடு II* மூன்றும் அடங்கும். இது லண்டன் தவிர வேறு எந்த இங்கிலாந்து நகரிலும் விட அதிகமான எண்ணிக்கையாகும்.
# லிவர்பூல்

## போக்குவரத்து

லிவர்பூல் நகரின் போக்குவரத்து பிரதானமாக நகரின் சாலை மற்றும் ரயில் பிணைப்புகளைச் சுற்றி நிகழ்கிறது. இரண்டுமே விரிவுபட்டதாய் இருப்பதோடு இங்கிலாந்து முழுமைக்கும் இணைப்புகளைக் கொண்டுள்ளது. லிவர்பூலில் ஒரு விரிவுபட்ட உள்ளூர் பொது போக்குவரத்து வலையமைப்பும் உள்ளது. மெர்ஸெஸைட் பயணியர் போக்குவரத்து நிர்வாகம் மூலம் இது நிர்வகிக்கப்படுகிறது. இதில் பேருந்துகள், தொடர் வண்டிகள் மற்றும் படகுகள் அடங்கும். கூடுதலாக, நகரில் ஒரு சர்வதேச விமான நிலையமும் ஒரு பெரிய துறைமுகமும் உள்ளன. இவை இரண்டும் நகருக்கு வெளியிலான இடங்களுக்கு இணைப்புகளை வழங்குகின்றன.
# லிவர்பூல்

## கலாச்சாரம்

2003 ஆம் ஆண்டில், லிவர்பூல் 2008 ஆம் ஆண்டிற்கான ஐரோப்பிய கலாச்சாரத் தலைநகரமாய் அறிவிக்கப்பட்டது. இப்பெருமையை நார்வேயின் ஸ்டாவங்கர் உடன் இது பகிர்ந்து கொண்டது. 2003-2009 வரையிலான தொடர்ச்சியான பல கலாச்சார நிகழ்ச்சிகள் திட்டமிடப்பட்டன. இவை 2008 ஆம் ஆண்டில் உச்சம் பெற்றன.
# லிவர்பூல்

## கலாச்சாரம்

### இலக்கியம்

டேனியல் டெஃபோ, வாஷிங்டன் இர்விங், தாமஸ் டி குவின்ஸி, ஹெர்மன் மெல்வில்லி, நாதனியல் ஹாதோர்ன், சார்லஸ் டிக்கன்ஸ், கெரால்டு மேன்லி ஹாப்கின்ஸ் மற்றும் ஹியுக் வால்போல் உட்பட ஏராளமான பிரபல எழுத்தாளர்கள் லிவர்பூலுக்கு வருகை தந்து நகரில் பெரியதொரு காலத்தை செலவிட்டுள்ளனர். 1853 மற்றும் 1856 ஆம் ஆண்டுகளுக்கு இடையில் ஹாதோர்ன் லிவர்பூலில் அமெரிக்க தூதராய் அமர்த்தப்பட்டிருந்தார்.
ஜங் லிவர்பூலுக்கு ஒருமுறையும் வந்ததாக அறியப்படவில்லை என்றாலும், அவர் இந்நகரம் குறித்து ஒரு தெளிந்த கனவைக் கொண்டிருந்தார். அதனை அவர் தனது படைப்புகளில் ஒன்றில் பகுப்பாய்கிறார்.
# லிவர்பூல்

## கலாச்சாரம்

### இசை

1960களில் மெர்ஸெபீட்டின் (இசை) மையமாக லிவர்பூல் இருந்தது. அப்போது முதலே அது இசை அரங்கிற்கு ஒரு தாயகமாகத் தான் இருந்து வருகிறது. இங்கிலாந்தின் மிகப் பழமையாக நிறுவப்பட்ட மெல்லிசைக் குழுவான ராயல் லிவர்பூல் பில்ஹார்மோனிக் ஆர்க்கெஸ்ட்ராவின் தாயகமும் இந்நகரே. இக்குழு பில்ஹார்மோனிக் ஹாலில் தலைமையகத்தைக் கொண்டுள்ளது. அத்துடன் ஒரு இளைஞர் மெல்லிசைக்குழுவும் உண்டு. லிவர்பூலின் எதிர்பார்ப்பு மிகுந்த படைப்பாளிகளில் ஆஸ்திரியாவில் இருந்து குடியேறிய ஃபிரிட்ஸ் ஸ்பீகல் குறிப்பிடத்தகுந்தவர். ஸ்கௌஸின் சொற்பிறப்பியலில் அவர் ஒரு உலக நிபுணரானதோடு, Z-கார்கள் மற்றும் ரேடியோ 4 யுகே கருப்பொருள் பாடல்களுக்கும் இசைத் தொகுப்பு செய்துள்ளார்.
# லிவர்பூல்

## கலாச்சாரம்

### கவிதை

1960களின் பிற்பகுதியில், ரோஜர் மெக்கவ் மற்றும் மறைந்த அட்ரியன் ஹென்றி உள்ளிட்ட லிவர்பூல் கவிஞர்களுக்கு இந்நகர் பெரிதும் அறியப்பட்டதானது. ஹென்றி, மெக்கவ் மற்றும் பிரையன் பாட்டன் எழுதிய *தி மெர்ஸெ சவுண்ட்* என்னும் கவிதைகளின் திரட்டு ஒன்று 1967 ஆம் ஆண்டில் முதலில் பதிப்பிடப்பட்டது. அதுமுதல் 500,000 பிரதிகளுக்கும் அதிகமாய் விற்றுத் தீர்ந்துள்ளது.
# லிவர்பூல்

## கலாச்சாரம்

### நாடகம்

நடிப்புக் கலைகளின் ஒரு வரலாறும் லிவர்பூலுக்கு உண்டு. ஒவ்வொரு கோடையிலும் லிவர்பூல் கதீட்ரலுக்குள்ளும் அடுத்திருக்கும் வரலாற்று சிறப்புமிக்க செயிண்ட் ஜேம்ஸ் கார்டனிலும் நடக்கும் வருடாந்திர தியேட்டர் சிறப்பு விழாவான லிவர்பூல் ஷேக்ஸ்பியர் விழாவிலும், மற்றும் நகரெங்கிலும் உள்ள ஏராளமான நாடக அரங்குகளிலும் இது பிரதிபலிக்கக் காணலாம். எம்பயர், எவ்ரிமேன், லிவர்பூல் பிளேஹவுஸ், நெப்டியூன், ராயல் கோர்ட் மற்றும் யூனிட்டி தியேட்டர் ஆகியவை இவற்றில் அடங்கும். எவ்ரிமேன் தியேட்டர், யூனிட்டி தியேட்டர் மற்றும் பிளேஹவுஸ் தியேட்டர் இவை அனைத்தும் தங்களது சொந்த நாடக நிறுவனங்களை நடத்தி வருகின்றன.
# லிவர்பூல்

## கலாச்சாரம்

### காட்சிக் கலை

லண்டனைத் தவிர இங்கிலாந்தில் இருக்கும் வேறெந்த நகரத்தையும் விட அதிகமான கலைக் காட்சியகங்களையும் தேசிய அருங்காட்சியகங்களையும் லிவர்பூல் கொண்டுள்ளது. நேஷனல் மியூசியம்ஸ் லிவர்பூல் தான் முழுமையாய் லண்டனுக்கு வெளியிலான இடத்தை மையமாகக் கொண்ட ஒரே இங்கிலாந்து தேசிய தொகுப்பு ஆகும். டாடே லிவர்பூல் காலரி வட இங்கிலாந்தின் டாடேயின் நவீன கலைத் தொகுப்பைக் கொண்டிருக்கிறது. டாடே மாடர்ன் திறக்கப்படும் வரை, இங்கிலாந்தில் நவீனக் கலைக்கு அர்ப்பணிக்கப்பட்ட மிகப் பெரும் கண்காட்சி இடமாக இது தான் இருந்தது. FACT மையம் மல்டிமீடியா கண்காட்சிகளை நடத்துகிறது. வாக்கர் ஆர்ட் காலரி ப்ரி-ரஃபேலைட்டுகளின் ஒரு விரிவான தொகுப்பைக் கொண்டிருக்கிறது. சட்லே ஹவுஸ் 20 ஆம் நூற்றாண்டுக்கு முந்தைய கலையின் இன்னுமொரு பெரிய தொகுப்பைக் கொண்டிருக்கிறது. அத்துடன் கலைக் காட்சியகங்களின் எண்ணிக்கையும் தொடர்ந்து விரிவுபட்டுக் கொண்டிருக்கிறது: செரி ஹேண்ட் கலைக் காட்சியகம் 2008 ஆம் ஆண்டில் திறக்கப்பட்டது. இது பிரதானமாக சமகாலக் கலையை வெளிப்படுத்துகிறது. லிவர்பூல் பல்கலைக்கழகத்தின் விக்டோரியா கட்டிடம் பல்கலைக்கழகத்தின் கலைப் படைப்புகள் மற்றும் வரலாற்று தொகுப்புகளை காட்சிப்படுத்துவதற்கான ஒரு பொது கலைக் காட்சியகமாக மறுதிறப்பு செய்யப்பட்டது.  
1724 ஆம் ஆண்டில் லிவர்பூலில் பிறந்த ஓவியர் ஜார்ஜ் ஸ்டப்ஸ் உட்பட ஓவியர்களும் இந்த நகரில் இருந்து வந்திருக்கின்றனர்.  
லிவர்பூல் கலை விழா செப்டம்பர் மத்தியில் துவங்கி நவம்பரின் பிற்பகுதி வரை நடக்கும். இதில் மூன்று முக்கிய பிரிவுகள் உண்டு: சர்வதேசம், சுயேச்சையானவை மற்றும் புதிய சமகாலம் ஆகியவை. ஆயினும் சிறு நிகழ்வுகளும் அவ்வப்போது நிகழும். 2004 விழா சமயத்தில் யோகோ ஓனோவின் படைப்பான “மை மதர் இஸ் ப்யூட்டிஃபுல்” பரவலான பொதுமக்கள் எதிர்ப்பை சம்பாதித்தது. காரணம் ஒரு நிர்வாண பெண்ணின் அந்தரங்க பிரதேச புகைப்படங்கள் பிரதான வர்த்தக தெருவில் காட்சிக்கு வைக்கப்பட்டிருந்தன. எதிர்ப்புகள் வந்த போதிலும் கூட அந்த படைப்பு அந்த இடத்திலேயே தொடர்ந்து இருந்தது.
# லிவர்பூல்

## ஊடகங்கள்

லிவர்பூலுக்கு வரும் ஐடிவி எல்லை ஐடிவி க்ரனடா ஆகும். கிரனடாவின் பிராந்திய செய்தி ஒளிபரப்புகள் 1980கள் மற்றும் 1990களில் ஆல்பர்ட் டாக் செய்தி மையத்தில் தயாரிக்கப்பட்டன. பிபிசியும் ஒரு புதிய செய்தியறையை ஹனோவர் ஸ்ட்ரீட்டில் 2006 ஆம் ஆண்டில் திறந்தது.  
1996 வரை ஐடிவியின் அன்றாட தொகுப்பு நிகழ்ச்சியான திஸ் மார்னிங் நிகழ்ச்சி ஆல்பர்ட் டாக்கில் உள்ள படமனையில் இருந்து ஒளிபரப்பானது பிரபலமாய் இருந்தது. அதன்பின் அத்தயாரிப்பு லண்டனுக்கு நகர்த்தப்பட்டது. கிரனடா கொஞ்ச காலம் நடத்திய பொருள்விற்பனைத் தொலைக்காட்சியான ”ஷாப்!” சானலும் லிவர்பூலில் தான் நிகழ்ச்சி தயாரிப்புகளை செய்தது. 2002 ஆம் ஆண்டில் இது துண்டிக்கப்பட்டது.  
முன்னர் மெர்ஸெ டெலிவிஷன் என்று அழைக்கப்பட்ட லைம் பிக்சர்ஸ் என்னும் தொலைக்காட்சி நிகழ்ச்சி தயாரிப்பு நிறுவனத்தின் தாயகமாய் லிவர்பூல் இருந்தது. *ப்ரூக்சைட்* மற்றும் *க்ரேஞ்ச் ஹில்* ஆகிய தொடர்களை இந்நிறுவனமே தயாரித்தது. இப்போது ஹோலியோக்ஸ் என்னும் நாடகத் தொடரையும் இந்நிறுவனம் தயாரிக்கிறது. அனைத்து மூன்று தொடர்களுமே, அல்லது அவற்றின் பெரும்பகுதி, லிவர்பூலின் சைல்ட்வால் பகுதியில் படம்பிடிக்கப்பட்டவையே.  
நகரில் காலையில் டெய்லி போஸ்ட் மற்றும் மாலையில் எகோ ஆகிய இரண்டு தினசரி செய்தித்தாள்கள் வருகின்றன. இரண்டுமே ட்ரினிடி மிரர் குழுமத்தால் வெளியிடப்படுபவையே. குறிப்பாக, தி டெய்லி போஸ்ட் வடக்கு வேல்ஸ் உள்ளிட்ட ஒரு பரந்த பகுதிக்கு சேவை செய்கிறது. இங்கிலாந்தின் முதல் இணையத்திற்கு மட்டுமான வாராந்திர செய்தித்தாளான சவுத்போர்ட் ரிப்போர்ட்டர் (சவுத்போர்ட் & மெர்ஸெ ரிப்போர்ட்டர்) இந்நகர் செய்திகளைத் தாங்கி வரும் பல பிற செய்திக் களங்களில் ஒன்றாகும்.  
பிபிசி ரேடியோ மெர்ஸெஸைட், ஜூஸ் எஃப்எம், கேசிஆர் எஃப்எம் மற்றும் ரேடியோ சிட்டி 96.7, சிட்டி டாக் 105.9, அத்துடன் மேஜிக் 1548 ஆகியவை இங்கிருக்கும் வானொலி நிலையங்கள் ஆகும். இண்டிமீடியா என்னும் சுதந்திரமானதொரு ஊடக அமைப்பும் லிவர்பூலுக்கு சேவையளிக்கிறது. ‘நெர்வ்’ இதழ் கலாச்சார நிகழ்வுகள் குறித்த கட்டுரைகளையும் திறனாய்வுகளையும் வெளியிடுகிறது.  
லிவர்பூல் திரைப்படங்களிலும் இடம்பெற்றிருக்கிறது. அவற்றில் சிலவற்றைக் காண லிவர்பூலில் படம்பிடிக்கப்பட்ட படங்களின் பட்டியலைக் காணவும். படங்களில் இந்த நகரம் லண்டன், பாரிஸ், நியூயார்க், மாஸ்கோ, டுப்ளின், வெனிஸ் மற்றும் பெர்லின் ஆகிய நகரங்களுக்கு ’டூப்’ ஆகவும் பயன்படுத்தப்பட்டிருக்கிறது.  
2008 எம்டிவி ஐரோப்பா இசை விருதுகள் நிகழ்ச்சி லிவர்பூலில் நடந்தது.
# லிவர்பூல்

## லிவர்பூல் பற்றிய மேற்கோள்கள்

- "லிவர்புல் ஒரு அழகிய நகரம்... இங்கிருந்த அரசருக்கு ஒரு கோட்டை இருந்தது, இங்கு ஒரு கல் வீடும் இருந்தது. ஐரிஷ் வியாபாரிகள் வர்த்தகத்திற்கு சிறந்த இடமாய் இங்கு தேடி வருகிறார்கள்... லிவர்பூலில் சுங்கம் குறைவாய் செலுத்தப்படுவதால், வியாபாரிகள் இங்கு விரும்பி வர அது காரணமாய் உள்ளது. லிவர்பூலில் வியாபாரம் நன்கு நடைபெறுகிறது...மான்செஸ்டர் ஆட்கள் ஐரிஷ் நூல்களை இங்கே வாங்குகிறார்கள்" - ஜான் லேலண்ட் (ஆண்டிகுவாரி), *இடினரி* , சி. 1536-39
- “லிவர்பூல் பிரித்தானிய அற்புதங்களில் ஒன்றாகும்.... சுருக்கமாய் சொல்வதானால், வீதிக்களின் தூய்மையிலும் கட்டிடங்களில் அழகிலும் லண்டனைத் தவிர்த்து இங்கிலாந்தின் வேறு எந்த நகரும் இந்நகருக்கு இணையாக முடியாது.” டேனியல் டஃபோ - *கிரேட் பிரிட்டன் மொத்த தீவு முழுவதுமான ஒரு பயணம்* , 1721–26
- "இங்கிலாந்தில் நான் பார்த்த மிக தூய்மையான, சிறந்த நகரங்களில் ஒன்று." - ஜான் வெஸ்லி. *ஜர்னல்* , 1755
- ”தங்களது நரக நகரத்தின் ஒவ்வொரு செங்கலும் ஆப்பிரிக்க ரத்தத்தால் சிமிட்டி பூசப்பட்டிருக்கும் நிலையில் கொண்டுள்ள பரிதாபத்துக்குரியவர்களின் ஒரு கூட்டத்தால் அவமதிக்கப்படுவதற்கு நான் இங்கு வரவில்லை.” நடிகர் ஜார்ஜ் ஃபிரடெரிக் குக் (1756 - 1812) லிவர்பூலுக்கு வருகை தந்த சமயத்தில் குடித்து விட்டு மேடைக்கு வந்ததால் ரசிகர்கள் ஊளையிட்டதை அடுத்து பதிலுக்கு அவர் கூறியது.
- ”தண்ணீரின் மீது இன்னொரு வெனிஸ் நகரம் போல் நிற்கும் செறிந்த நகரம்.....இங்கே செல்வம் நிரம்பி வழிகிறது....அத்துடன் ஒரு பெரும் சமுதாயத்தின் வளமையைக் காண விரும்பும் எந்த ஒரு மனிதனையும் மகிழ்ச்சிக்குள்ளாக்கும் ஒவ்வொரு விஷயமும் இங்கு இருக்கும்.... உலகின் எந்த சாம்ராஜ்யத்திற்கும் பெருமிதமான தலைநகராக இருப்பதற்கு தகுதியுடையதாய் இருக்கும் இந்த நகரம் வாழும் மனிதரின் நினைவிலும் கூட ஒரு போற்றப்படும் அரண்மனை போன்று துவங்கியுள்ளது.” தாமஸ் எர்ஸ்கைன், 1வது பரோன் எர்ஸ்கைன், 1791
- "லிவர்பூலின் அற்புதம் குறித்து நான் கேள்விப்பட்டிருக்கிறேன். ஆனால் நேரில் காண்பது எனது எதிர்பார்ப்புகளை விஞ்சி உள்ளது" - பிரின்ஸ் ஆல்பர்ட், *பேச்சு* , 1846
- "லிவர்பூல் உலகின் ஒரு அற்புதமாக ஆகி இருக்கிறது. இது ஐரோப்பாவின் நியூயார்க். இது வெறுமனே பிரித்தானியா மாகாணமாய் இருப்பதை விட ஒரு உலக நகரமாய் உள்ளது.” - *இல்லஸ்ட்ரேடட் லண்டன் நியூஸ்* , 15 மே 1886
- “லிவர்பூல் ‘வாழ்வின் நீச்சல்குளம்’ - சி.ஜி.ஜங், *மெமரிஸ், ட்ரீம்ஸ், ரெப்ளெக்ஷன்ஸ்* , 1928
- "...லிவர்பூல் மீண்டும் உத்வேகத்துடன் நகர்ந்தால் நகரின் சாத்தியக்கூறுகளுக்கு எல்லையே இல்லை. இங்கிருக்கும் கட்டிடங்கள் மற்றும் மக்களின் அளவும் மன உறுதியும் மிகச் சிறந்ததாய் இருக்கிறது. லண்டன் மற்றும் மான்செஸ்டரை விடவும் இது ஒரு உலக நகரம். லங்காஷயரின் வேறு எந்த இடத்தைப் போன்றதொரு உணர்வும் இங்கில்லை: ஒப்பீடுகள் எப்போதும் வெளிநாடுகளில் தான் - டுப்ளின், அல்லது பாஸ்டன், அல்லது ஹாம்பர்க் - சென்று முடிகின்றன.” இயன் நெய்ர்ன், *பிரிட்டனின் மாற்றமுறும் நகரங்கள்* , 1967
# லிவர்பூல்

## சர்வதேச இணைப்புகள்

### பிற தொடர்புகள்

பின்வரும் நகரங்களுடனும் லிவர்பூல் தொடர்பு கொண்டுள்ளது:
- **நியூயார்க்** , அமெரிக்கா - லிவர்பூலின் ஃப்ரீடம் ஆஃப் தி சிட்டி* - August 2003*
- **ரிகா** , லாட்வியா - விருப்ப கடிதம் கையொப்பமானது* - மார்ச் 2003*
- **ஸ்டாவங்கர்** , நார்வே - விருப்ப கடிதம் கையொப்பமானது* - ஜூன் 2004*
# லிவர்பூல்

## சர்வதேச இணைப்புகள்

### லிவர்பூலில் இருக்கும் தூதரகங்கள்

- கேப் வெர்டியன் தூதரகம்
- ஹங்கேரிய தூதரகம்
- இத்தாலிய தூதரகம்
- நெதர்லாந்து தூதரகம்
- நார்வே தூதரகம்
- ராயல் ஸ்வீடன் தூதரகம்
- ராயல் தாய் தூதரகம்
# லிவர்பூல்

## கூடுதல் வாசிப்பு

- *Liverpool* , டிக்சன் ஸ்காட், 1907
- *A History of Liverpool* , ராம்ஸே முய்ர், 1907
- *Bygone Liverpool* , ராம்ஸே முய்ர், 1913
- *Bygone Liverpool* , டேவிட் க்ளென்ஸி, 2008.
- *Liverpool 800* , ஜான் பெல்செம், 2006.
- *Chinese Liverpudlians* , மரியா லின் வாங், 1989.
- *Writing Liverpool: Essays and Interviews* , மைக்கேல் மர்பி மற்றும் ரீஸ் ஜோன்ஸ் மூலம் திருத்தப்பட்டது, 2007.
# லிவர்பூல்

## குறிப்புதவிகள்

=
# எக்ஸ் சாளர அமைப்பு

**எக்ஸ் விண்டோ சிஸ்டம்** என்னும் எக்ஸ் சாளர அமைப்பு (பொதுவாக **எக்ஸ்** அல்லது **எக்ஸ்11** எனப்படுவது) வலையமைப்பு செய்யப்பட்ட கணிப்பொறிகளுக்கு வரைவியல் பயனர் இடைமுகம் (ஜியுஐ) வழங்கும் கணிப்பொறி மென்பொருள் அமைப்பு மற்றும் வலையமைப்பு வரைமுறையாகும். இது கணிப்பொறிக் காட்சிகளில் சாளரங்களை வழங்குவதோடு சாவிப்பலகை மற்றும் சுட்டிக்காட்டும் சாதனம் ஆகியவற்றின் கட்டுப்படுத்துவதான செயல்களையும் மேலாண்மை செய்கிறது. இது, தனது நிலையான பகிர்மானத்தில், எளிமையானதாக இருந்தபோதிலும் ஒரு முழுமையான, காட்சி மற்றும் மனித இடைமுகத் தீர்வாக உள்ளது. இது பெரும்பாலான, யூனிக்ஸ் போன்ற, இயக்க அமைப்புகள் மற்றும் சுயவிஎம்எஸ்களில் வரைவியல் பயனர் இடைமுகங்களை உருவாக்குவதற்குத் தேவையான வரைமுறை அடுக்கு மற்றும் நிலையான கருவித்தொகுப்பு ஆகியவற்றை வழங்குகிறது. மேலும், இவை பலவிதமான மற்ற தற்காலத்தில் பொதுவான நோக்கம் கொண்டுள்ள பல இயக்க அமைப்புகளுக்கும் கொண்டு செல்லப்படுகிறது.  
திரையில் சாளரங்களை வரைவது மற்றும் நகர்த்துவது மற்றும் சுண்டெலி மற்றும் சாவிப்பலகையுடன் செயல்புரிவது போன்ற ஜியுஐ சூழலை உருவாக்க அடிப்படை வரைச்சட்டம் அல்லது தொடக்கநிலைகள் ஆகியவற்றை எக்ஸ் வழங்குகிறது. பயனர் இடைமுகத்தை எக்ஸ் கட்டுப்படுத்துவதில்லை - தனிப்பட்ட நுகர்வி நிரல்கள் இதைக் கையாளுகின்றன.
இந்த அடிப்படையில், எக்ஸ்-அடிப்படையிலான சூழல்களின் காட்சி வகைகள் பெருமளவில் வேறுபடுகின்றன. பல்வேறு நிரல்கள் முற்றிலும் மாறுபட்ட இடைமுகங்களை வழங்கலாம். இயக்க அமைப்பு கருவியின் மேலே எக்ஸ் ஒரு (பயன்பாடு) பிரித்தெடுக்கப்பட்ட கூடுதல் அடுக்காக உருவாக்கப்பட்டுள்ளது.  
முந்தைய காட்சி வரைமுறைகள் போல் அல்லாது, ஒருங்கிணைக்கப்பட்ட அல்லது இணைக்கப்பட்ட காட்சி சாதனங்களை காட்டிலும் வலையமைப்பு இணைப்புகளில் பயன்படுத்தப்படுவதற்காக தனிச் சிறப்பான முறையில் எக்ஸ் வடிவமைக்கப்பட்டுள்ளது. எக்ஸ் வலையமைப்பு புலப்பாட்டை முதன்மைப்படுத்திக் காட்டுகிறது: பயன்பாட்டு நிரல் (*நுகர்வி* பயன்பாடு) செயல்படும் கணிப்பொறியிலிருந்து பயனரின் உள்ளமை கணிப்பொறி வேறுபடலாம் (:Category:X servers|காட்சி *சேவையகம்* )  
1984ஆம் வருடம் எம்ஐடியில் எக்ஸ் உருவானது. தற்போதைய வரைமுறைப் பதிப்பான எக்ஸ்11, 1987ஆம் வருடம் செப்டம்பர் மாதம் உருவானது. எம்ஐடி உரிமம் மற்றும் அதே போன்ற அனுமதியளிக்கும் உரிமங்களின் கீழ் இலவசமாகவும் சுய மூல மென்பொருளாகவும் கிடைக்கப்பெறும் தற்போதைய குறிப்பு நிறைவேற்றமான எக்ஸ்.ஓஆர்ஜி சேவையகத்துடன்
எக்ஸ்.ஓஆர்ஜி நிறுவனம் எக்ஸ் செயல்திட்டத்தை வழிநடத்துகிறது.
# எக்ஸ் சாளர அமைப்பு

## வடிவமைப்பு

எக்ஸ், நுகர்வி-சேவையக மாதிரியைப் பயன்படுத்துகிறது. ஒரு *எக்ஸ் சேவையகம்* பல்வேறு *நுகர்வி* நிரல்களுடன் தொடர்பு கொள்கிறது. சேவையகம் வரைவியல் வெளியீட்டிற்கான (சாளரம்) வேண்டுகோளை ஏற்றுக்கொண்டு பயனர் உள்ளீட்டை (சாவிப்பலகை, சுண்டெலி அல்லது தொடு திரையிலிருந்து) திரும்ப அனுப்புகிறது. சேவையகம் கீழ்க்காணும் செயல்களைப் புரியலாம்:
- மற்றொரு காட்சியக அமைப்பின் சாளரத்திற்கு காட்சிகளைக் காட்டும் ஒரு பயன்பாடு
- ஒரு தனிப்பட்ட கணிப்பொறியின் ஒளித்தோற்ற வெளியீட்டைக் கட்டுப்படுத்தும் ஒரு அமைப்பு நிரல்.
- தனிப்பயனான ஒரு வன்பொருள் பகுதி  
இந்த நுகர்வி-சேவையகச் சொல்லியலில் – நுகர்வி பயனரின் முனையமாகவும் பயன்பாடுகள் நுகர்வியாகவும் சொல்லப்படுவது- இந்தச் சொற்கள் மாறுபட்டு தோன்றுவதால், புதிதாக எக்ஸினைப் பயன்படுத்துபவர்களை இது பெரும்பாலும் குழப்புவதாக அமைகிறது. ஆனால், இறுதிப் பயனர் அல்லாது பயன்பாட்டின் தோற்றத்தையே எக்ஸ் எடுத்துக்கொள்கிறது. பயன்பாடுகளுக்கு காட்சிகள் மற்றும் உள்ளீட்டு/வெளீயீட்டு சேவைகளை எக்ஸ் வழங்குவதால் அது சேவையகம் எனப்படுகிறது. பயன்பாடுகள் இந்த சேவைகளை உபயோகப்படுத்துவதால், அவை நுகர்வி எனப்படுகின்றன.  
சேவையகத்திற்கும் நுகர்விக்கும் இடையே உள்ள தொடர்பு வரைமுறை, வலையமைப்பை வெளிப்படையாக இயக்குகிறது. நுகர்வியும் சேவையகமும் ஒரே கணிப் பொறியிலோ அல்லது வெவ்வேறு கணிப்பொறிகளிலோ, அநேகமாக வெவ்வேறு கட்டமைப்புகள் மற்றும் இயக்க அமைப்புகளில் செயல்படலாம். ஒரு நுகர்வியும் சேவையகமும் மறைக்குறியீடு வலையமைப்பு அமைப்பை இணைப்பதன் மூலம் இணையதளத்தின் வழியாகப் பாதுகாப்பான முறையில் தொடர்பு கொள்ளலாம்.  
மற்ற நுகர்விகளுக்கு காட்சியக சேவைகளை வழங்குவதன் மூலம் ஒரு எக்ஸ் நுகர்வியே ஒரு எக்ஸ் சேவையகத்தை முன்மாதிரியாகக் கொண்டு செயல்படலாம்.  
இது “எக்ஸ் உள்ளமைவு” என்று கூறப்படுகிறது. இது போன்ற எக்ஸ் உள்ளமைவுகளுக்கு எக்ஸ்நெஸ்ட் மற்றும் எக்ஸ்ஈஃபிர் போன்ற சுய-மூல நுகர்விகள் ஆதரவளிக்கின்றன.  
ஒரு தொலைவு கணிப்பொறியில் எக்ஸ் நுகர்வி நிரலை உபயோகப்படுத்துவதற்கு, பயனர் கீழ்காண்பவற்றைச் செய்கிறார்:
- உள்ளமை கணிப்பொறியில், முனைய சாளரத்தை திறத்தல்
- தொலைவு கணிப்பொறியுடன் இணைப்பதற்காக, தொலையிணைப்பு அல்லது எஸ்எஸ்ஹெச் (யூனிக்ஸ் கணிப்பொறிகளின் தொலைவு நிர்வாகத்திற்கான பொது வலையமைப்பு வரைமுறை) பயன்படுத்தல்
- உள்ளமைக் காட்சி/உள்ளீட்டு சேவையகத்திற்கு வேண்டுகோளிடுதல் (உதாரணத்திற்கு <tt>எக்ஸ்போர்ட் டிஸ்ப்ளே=</tt>*[யூசர்'ஸ் மெஷின்]* <tt>:0</tt> எஸ்எஸ்ஹெச்சுடன் எக்ஸ் இணைப்பு இயக்கம் உபயோகப்படுத்தப்படவில்லையென்றால்)  
இதன் பின்னர், தொலைவு எக்ஸ் நுகர்வியானது பயனரின் உள்ளமை எக்ஸ் சேவையகத்திற்கு இணைப்பை ஏற்படுத்துகிறது. இதன் மூலம் காட்சியகம் மற்றும் உள்ளீடு ஆகியவற்றைப் பயனருக்கு வழங்குகிறது.  
இதற்கு மாறாக, உள்ளமைக் கணினி, தொலைவு கணிப்பொறியுடன் இணைப்பதான ஒரு சிறு நிரலைச் செயல்படுத்தி நுகர்விக்கான பயன்பாட்டைத் துவக்கலாம்.  
தொலைவு நுகர்வுகளின் நடைமுறை உதாரணங்கள் இவற்றை உள்ளடக்கியுள்ளன:
- ஒரு தொலைவு கணிப்பொறியை வரைவியலாக நிர்வகிப்பது
- ஒரு தொலைவு யூனிக்ஸ் கணிப்பொறியில் கணிணி முறையில் தீவிர பொய்த் தோற்றத்தினைச் செயல்படுத்தி ஒரு உள்ளமை சாளர மேசை கணிப்பொறியில் முடிவுகளைக் காட்டுவது
- ஒரே காட்சியகம், சாவிப்பலகை மற்றும் சுண்டெலியால் கட்டுப்படுத்தப்பட்ட வரைவியல் மென்பொருளை பல்வேறு கணிப்பொறிகளில் ஒரே சமயத்தில் செயற்படுத்துவது.
# எக்ஸ் சாளர அமைப்பு

## கோட்பாடுகள்

1984வது வருடம், பாப் ஸ்கீஃப்லர் மற்றும் ஜிம் கெட்டிஸ் ஆகியோர் எக்ஸின் ஆரம்பகாலக் கோட்பாடுகளை அமைத்தனர்.  
- *புதியதான ஒரு செயல்பாட்டினை, அது இல்லாமல் நடைமுறைபடுத்துபவரால் ஒரு மெய்ப் பயன்பாட்டை முடிக்க இயலவில்லை என்றால் தவிர, சேர்க்க வேண்டாம்.*
- ''ஒரு அமைப்பு என்னவாக இல்லை என்பதை முடிவு செய்வதானது அது என்னவாக இருக்கிறது என்பதை முடிவு செய்வதற்கு ஈடாக முக்கியமானது.  
* *உலகின் தேவைகள் அனைத்தையும் பூர்த்தி செய்யவேண்டாம். அதற்குப் பதிலாக, உயரிய மற்றும் பொருத்தமான படிவத்தில் கூடுதலான தேவைகள் பூர்த்தி செய்யப்பட உதவும் வண்ணம் அமைப்பை விரிவாக்கம் செய்யவும்.''
- ''ஒரு உதாரணத்திலிருந்து பொதுமைப்படுத்துவதை விட மோசமானது என்னவென்றால், எந்த உதாரணமும் இல்லாதபோதும் பொதுமைப்படுத்துவதாகும்.
''
- *ஒரு பிரச்சினை முழுமையாக புரிந்துகொள்ளப்படவில்லை என்றால், அதற்கான தீர்வை வழங்காமல் இருப்பதே சிறந்ததாக இருக்கலாம்.*
- * 10 சதவிகிதம் வேலைக்கு 90 சதவிகிதம் விரும்பிய விளைவைப் பெறமுடியும் என்றால், எளிதான தீர்வையே உபயோகிக்கவும்.* (மோசமானதே இன்னமும் நல்லது என்பதையும் பார்க்கவும்.)
- * இயன்றவரை, சிக்கல்களைத் தனிமைப்படுத்தவும்.*
- *கொள்கைகளைக் காட்டிலும் இயக்கமுறைகளை வழங்கவும். * ''குறிப்பாக, பயனர் இடைமுகம் சார்ந்த கொள்கையை நுகர்வியின் தீர்மானத்திற்கே விடவும்.
''  
எக்ஸ்11ஐ வடிவமைக்கும்போது முதல் கோட்பாடு இவ்வாறு மாற்றியமைக்கப்பட்டது: *"மெய்ப் பயன்பாட்டிற்கு அவசியம் தேவைப்படும் என்று நீங்கள் அறிந்தால் ஒழிய, புதிய செயல்பாடுகளைச் சேர்க்க வேண்டாம்"*  
எக்ஸ், பெரும்பாலும், இந்த கோட்பாடுகளைக் கடைப்பிடித்தே வந்துள்ளது. 1987ஆம் ஆண்டின் மூல நெறிமுறைக்கு ஒத்து இருப்பினும், இந்த நிறைவேற்றத்தை விரிவுபடுத்தி முன்னேற்றும் நோக்கத்திலேயே மாதிரி நிறைவேற்றம் உருவாக்கப்பட்டது.
# எக்ஸ் சாளர அமைப்பு

## பயனர் இடைமுகங்கள்

எக்ஸ் என்பது முதன்மையாக நெறிமுறை மற்றும் வரைவியல் தொடக்கநிலை விளக்கமாகும். மேலும் இது பொத்தான், பட்டியல், அல்லது சாளரத் தலைப்பு பட்டை வகைகள் போன்ற பயன்பாட்டு பயனர் இடைமுக வடிவமைப்பிற்கு எந்த ஒரு வரையறையையும் கொள்ளாத முன்கருதலோடு திட்டமிடப்பட்டுள்ளது.  
இதற்கு பதிலாக, சாளர நிர்வாகிகள், ஜியுஐ (வரைவியல் பயனர் இடைமுகம்) நிரல்பலகை கருவித் தொகுப்புகள் மற்றும் மேசைத்தள சூழல்கள், அல்லது பயன்பாட்டு-தனிச்சிறப்பு வரைவியல் பயனர் இடைமுகங்கள் போன்ற பயன்பாட்டு மென்பொருட்கள் இவற்றினை வரையறுத்து அவற்றின் மீதான விபரங்களையும் வழங்குகின்றன. இதன் விளைவாக, எக்ஸ் இடைமுகத்திற்கு எந்த ஒரு *உருமாதிரி* யும் இல்லை; மேலும், பயனர்களிடையே பல மேசைத்தள சூழல்கள் பிரபலமாக உள்ளன.  
பயன்பாட்டுச் சாளாரங்களின் தகுதியையும் தோற்றத்தையும் ஒரு சாளர நிர்வாகி கட்டுப்படுத்துகிறது. இதன் விளைவாக, இடைமுகங்கள் மைக்ரோசாஃப்ட் விண்டோஸ் அல்லது மேகிண்டோஷ் போன்று இருக்கலாம் (உதாரணத்திற்கு ஜிஎன்ஓஎம்இ-ல் உள்ள மெடாசிட்டி, கேடிஇ-ல் உள்ள கேவின் அல்லது எக்ஸ்எஃப்சிஇ-ல் உள்ள எக்ஸ்எஃப்டபிள்யுஎம்) அல்லது காம்பிஜ் (கணிப்பொறி திரையில் சட்டங்கள் ஒன்றன் மேல் ஒன்று விழாமல் தடுக்கும் டபிள்யுஎம்ஐஐ அல்லது ராட்பாய்சன் போன்ற தளம் பாவும் சாளர நிர்வாகி) அல்லது வெவ்வேறு முக்கியமான கட்டுப்பாடுகளைக் கொண்டிருக்கலாம். சாளர நிரவாகிகள் சிக்கலான மற்றும் அதிநவீனமான நுணுக்கமான விவரங்களிலிருந்து (உதாரணத்திற்கு எக்ஸுடன் கொடுக்கப்படும் அடிப்படை சாளர நிர்வாகியான டிடபிள்யுஎம் அல்லது மிக எளிதான சாளர நிர்வாகியான ஈவிஐஎல்டபிள்யுஎம்) அறிவை புகட்டும் விரிவான மேசைத்தள சூழல்கள் வரை பரந்து விரிந்துள்ளன.  
பல பயனர்கள் எக்ஸை மேசைத்தள சூழலில் பயன்படுத்துகின்றனர். இதைத் தவிரவும், ஒரே மாதிரியான பயனர் இடைமுகத்தை உபயோகிக்கும் பல்வேறு வகையான பயன்பாடுகளைக் கொண்டுள்ள சாளர நிர்வாகியையும் உபயோகிக்கின்றனர். ஜிஎன்ஒஎம்இ, கேடிஇ மற்றும் எக்ஸ்எஃப்சிஇ ஆகியவை மிகவும் பிரபலமான மேசைத்தளச் சூழல்கள். தரநிலைப்படுத்தப்பட்ட யூனிக்ஸ் சூழல் பொதுவான மேசைத்தளச் சூழல் ஆகும் (சிடிஇ). ஃப்ரீடெஸ்க்டாப்.ஓஆர்ஜி என்னும் ஒரு முயற்சி சார்ந்த வலைத்தளம், போட்டிக்குறிய ஒரு எக்ஸ் மேசைத்தளத்திற்குத் தேவையான அனைத்துக் கருவிகள் மற்றும் மேசைத்தளங்கள் ஆகியவற்றிற்கு இடையிலான ஊடாட்டு செயற்பாட்டினைப் பூர்த்தி செய்வதாக உள்ளது.  
வரைவியல் மேசைத்தளங்களுடன் சாவிப்பலகை மற்றும் சுண்டெலியின் பரிமாற்றத்திற்கு எக்ஸ் பொறுப்பாவதால், சில சாவிப்பலகை குறுக்குவழிகள் எக்ஸுடன் இணைக்கப்பட்டுள்ளன. கண்ட்ரோல்-ஆல்ட்-பேக்ஸ்பேஸ் தற்போது செயல்பாட்டில் இருக்கும் எக்ஸ் தொடரை முடிவுக்கு கொண்டுவருகிறது. ஆனால் கண்ட்ரோல்-ஆல்ட் செயல் சாவியுடன் (ஃபங்க்ஷன் சாவி) இணைந்து அதனுடன் இணைக்கப்பட்ட தோற்றநிலையான் முனையத்திற்கு நிலைமாற்றுகிறது. இருப்பினும், எக்ஸ் சேவையக நடைமுறைப்படுத்துதலை வடிவமைப்பதற்காக கொடுக்கப்பட்டுள்ள நடைமுறை விபரமான இது எல்லாவற்றிற்கும் பொருந்துவது அல்ல. உதாரணமாக, விண்டோஸ் மற்றும் மாகிண்டோஷிற்கான எக்ஸ் சேவையக செயலாக்கங்கள் இந்த சாவிப்பலகை குறுக்குவழிகளை வழங்குவதில்லை.
# எக்ஸ் சாளர அமைப்பு

## செயலாக்கங்கள்

எக்ஸ்.ஓஆர்ஜி செயலாக்கமானது, எக்ஸின் அடிப்படை செயலாக்கமாகப் பயன்படுகிறது. உரிமம் அளிக்கப்படுவது தாராளமயமாக்கப்பட்டுள்ளமையால் இலவச மற்றும் சுய மூலம் மற்றும் தனியுரிமை போன்ற பல்வேறு மாறுபாடுகள் தோன்றியுள்ளன. வர்த்தக ரீதியான யூனிக்ஸ் விற்பனையாளர்கள் சுய மூல செயலாக்கத்தைப் பராமரித்துப் பொதுவாக அவற்றைத் தனிப்பயனாக்கி, அவற்றுடன் தனியுரிமை நீட்டிப்புக்களையும் சேர்த்து அவர்களுடைய வன்பொருளுக்கு அதை பொருந்துமாறு அமைக்கின்றனர்.  
2004வது வருடம் வரை, எக்ஸ்ஃப்ரீ86 இலவசமான யூனிக்ஸ் போன்ற அமைப்புகளுக்கு மிகவும் பொதுவான எக்ஸ் வேறுபாட்டை வழங்கியது. 386- இசைவுடைய தனியாள் கணிப்பொறிகளுக்கு எக்ஸின் துறையாக எக்ஸ்ஃப்ரீ86 தொடங்கப்பட்டது. 1990களின் இறுதியில், எக்ஸின் தொழில்நுட்பப் புதுமைகளின் ஒரு மிகப்பெரிய மூலமாகவும் எக்ஸின் வளர்ச்சியில் *ஒப்புக் கொள்ளப்பட்ட* ஒரு நிலையாகவும் இது விளங்கியது. இருப்பினும், எக்ஸ்ஃப்ரீ86யின் ஒரு கிளையான எக்ஸ்.ஓஆர்ஜி சேவையகம், 2004வது வருடத்திலிருந்து முதன்மையானதாக விளங்குகிறது.  
பொதுவாக, யூனிக்ஸுடன் எக்ஸை இணைப்பதே வழக்கமாக இருப்பினும், எக்ஸ் சேவையகங்கள் மற்ற வரைவியல் சூழல்களிலும் இயல்பான இருப்பினைக் கொண்டுள்ளன.  
ஹ்யூலெட் பாக்கார்ட்டின் சுயவிஎம்எஸ் இயக்க அமைப்பானது, தனது நிலையான மேசைத்தளச் சூழலாக டெக்விண்டோஸ் எனப்படும் சிடிஇ எக்ஸின் ஒரு பதிவினை உள்ளடக்கியுள்ளது. ஆப்பிளின் மேக் ஒஎஸ்எக்ஸ்வி10.3 (பாந்தெர்) மற்றும் மேக் ஒஎஸ்எக்ஸ்வி10.4 (டைகர்) ஆகியவை எக்ஸ்ஃப்ரீ86 4.3 மற்றும் எக்ஸ்11ஆர்6.6ன் அடிப்படையான எக்ஸ்11.ஏபிபியை, சிறந்த மேக் ஒஎஸ் எக்ஸ் இணைப்புடன் உள்ளடக்கியுள்ளது. மேக் ஒஎஸ் எக்ஸ் வி10.5 என்பதில் (லெப்பர்ட்), எக்ஸ்ஃப்ரீ86க்கு பதிலாக எக்ஸ்.ஓஆர்ஜி (எக்ஸ்11ஆர்7.2 (குறிமுறையாக்க அடிஎண்) ஆப்பிள் உள்ளது. மேக் ஒஎஸ் 7, 8 மற்றும் 9 கீழ் இருக்கும் மூன்றாம் தரப்புச் சேவையகங்கள், வொய்ட் பைன் மென்பொருளின் எக்ஸோடஸ் மற்றும் ஆப்பிளின் மேக்எக்ஸ் ஆகியவற்றை உள்ளடக்கியுள்ளன.  
மைக்ரோசாஃப்ட் விண்டோஸ் எக்ஸின் உபயோகத்திற்காக அனுப்பப்படவில்லை என்றாலும் சிக்வின்/எக்ஸ், எக்ஸ்மிங் (6.9.0.31 வரை இலவசம்), மோச்சா எக்ஸ் சேவையகம் மற்றும் வியெர்ட்எக்ஸ் போன்ற இலவச மற்றும் சுய மூல மென்பொருள் மற்றும் எக்ஸ்மேனேஜர், எக்ஸீட், எம்கேஎஸ் எக்ஸ்/சேவையகம், ரிஃப்லெக்ஷன் எக்ஸ், எக்ஸ்-வின்32, மற்றும் எக்ஸ்மிங் போன்ற தனியுரிமைப் பொருட்கள் ஆகிய பல மூன்றாம் தரப்புச் செயலாக்கங்களைக் கொண்டுள்ளன.  
தன் சாளர அமைப்புடன் ஒரு இயக்க அமைப்பு கூடுதலாக எக்ஸை உள்ளிடுகையில், எக்ஸ் அமைப்பு ஒரு தனியான புரவலச் சாளரத்தில் தன்னுடைய சொந்த மேசைத்தளத்தைப் பயன்படுத்தலாம் அல்லது *வேரற்று* ச் செயல்படலாம். இதன் பொருளாவது, எக்ஸ் மேசைத் தளம் மறைந்துள்ளது மற்றும் புரவலச் சாளர சூழல் உள்ளீட்டுத் திரையிலேயே புரவல எக்ஸ் சாளரங்களின் வடிவியல் மற்றும் தோற்றத்தை நிர்வகிக்கிறது என்பதாகும்.
# எக்ஸ் சாளர அமைப்பு

## செயலாக்கங்கள்

### எக்ஸ் முனையங்கள்

ஒரு *எக்ஸ் முனையம்* என்பதானது, எக்ஸ் சேவையகத்தில் மட்டுமே இயங்கும் ஒரு மென் நுகர்வியாகும். ஒரே நேரத்தில் ஒரே பெரும் கணிப்பொறிச் சேவையகத்தை பல பயனர்கள் பயன்படுத்த அதிகச் செலவில்லாத முனையங்களை உருவாக்குவதன் வழியாக, ஒவ்வொரு பயனரின் எக்ஸ் முனையத்திலும் நுகர்வியாகப் பணியாற்றிப் பயன்பாட்டு நிரல்களை செயலாக்குவதற்காக இந்தக் கட்டமைப்பானது மிகவும் பெயர் பெற்று விளங்குகிறது.  
இத்தகைய பயன்பாடு எம்ஐடி திட்டப்பணியின் மூல நோக்கத்துடன் இசைவு கொண்டதாக அமைந்துள்ளது.  
எக்ஸ் காட்சி நிர்வாகி கட்டுப்பாடு வரைமுறையைப் பயன்படுத்தி எக்ஸ் முனையங்கள் வலையமைப்பை (உள்ளமை பரப்பல் களம்) ஆய்வு செய்கின்றன. இதைக்கொண்டு அவை நுகர்விகளாக அனுமதிக்கப்பட்ட கிடைக்கப்பெறக்கூடிய புரவலர் கணிப்பொறிகளின் பட்டியலை உருவாக்குகின்றன. நுகர்விப் புரவலர்களில் ஒன்று, ஒரு எக்ஸ் காட்சி நிர்வாகியைச் செயல்படுத்த வேண்டும்.  
தனிப்பயன் (வன்பொருள்) எக்ஸ் முனையங்கள் வழக்கத்தில் மிகவும் குறைந்துள்ளன. ஒரு தனியாள் கணிப்பொறி அல்லது எக்ஸ் சேவையகத்துடனான ஒரு நவீன மென் நுகர்வி அதே செயல்பாடுகளை அதே விலையிலோ அல்லது அதைவிடக் குறைந்த விலையிலோ வழங்குகிறது.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

(1994) எக்ஸின் பிரச்சினைகளுக்காகவே *யூனிக்ஸ்-வெறுப்பாளர்களின் கையேடு* என்பதானது, ஒரு முழு அத்தியாயத்தை ஒதுக்கி வைத்துள்ளது. கஜூஸ்கா, மனேஸ் மற்றும் மெக்கார்மாக் ஆகியோரது *எக்ஸ் ஏன் நமக்கு உகந்த சாளர அமைப்பாக இல்லை* (1990), என்னும் புத்தகம், நெறிமுறையில் உள்ள பிரச்சினைகளை விவரிப்பதோடு, மேம்பாட்டிற்கான பரிந்துரைகளையும் அளிக்கிறது.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

### பயனர் இடைமுக இடுவைகள்

எக்ஸில் வடிவமைப்பு வழிகாட்டுதல்கள் இன்மையால், மிகவும் மாறுபட்டதான பல இடைமுகங்கள் மற்றும் இடையூடாகச் செயல்படும் வண்ணம் அமையாத பயன்பாடுகள் ஆகியவற்றின் உருவாக்கத்தில் விளைந்துள்ளது.
நுகர்விகள் இடையூடு கொள்வதற்கான ஐசிசிசிஎம், என்னும் ஒரு வரைமுறை, அதன் கடினமான செயலாக்கத்திற்காக அறியப்பட்டுள்ளது.
தரநிலைப்படுத்துதலுக்கான, மோடிஃப் மற்றும் சிடிஇ போன்ற இதர முயற்சிகள் ஏதும் இந்தப் பிரச்சினைகளை அகற்றவில்லை.
இது பயனர்கள் மற்றும் நிரவலர்களின் ஆர்வத்தைக் குறைத்துள்ளது. இப்போது பொதுவாக வரைவியல் நிரவலர்கள் ஒரு குறிப்பிட்ட மேசைத்தளச் சூழல் அல்லது ஒரு குறிப்பிட்ட நிரல் பலகை கருவிக்குக் குறியீடு அமைக்கிறார்கள். இது பயன்பாட்டின் தோற்றம் மற்றும் உணர்வு மற்றும் கருத்துப்பரிமாற்றம் ஆகியவை ஒரே சீராக இருக்கவும், ஐசிசிசிஎம்முடம் நேரடியாக தொடர்புகொள்வதைத் தவிர்க்கவும் உதவுகிறது.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

### கணிப்பொறியை பயன்படுத்துவது சம்பந்தமான இடுவைகள்

எக்ஸ் சாளர அமைப்பின் மேல் எழுப்பப்பட்ட அமைப்புகளை பயன்படுத்துவதில் பிரச்சினைகள் இருக்கலாம். இவை வலது பொத்தான் அழுத்தம், இரட்டை அழுத்தம், நடு பொத்தான் அழுத்தம், சுண்டெலியை மேல்செலுத்துதல் மற்றும் குவிமையம் பறிப்பு போன்று கணிப்பொறியின் அணுகல் பயனர்களுக்கு அதன் பயன்பாட்டினைக் கடினத்தன்மை கொண்டதாக உருவாக்குகிறது.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

### ஒலிக்கான ஆதரவின்மை

ஒலியைக் கையாள்வதற்கு எக்ஸ் நெறிமுறை எந்த ஒரு வசதியையும் வழங்கவில்லை. ஒலி வன்பொருள் மற்றும் ஒலி பின்னணி ஆகியவற்றிற்கான ஆதரவை வழங்கும் பொறுப்பை ஒஎஸ்எஸ் அல்லது எஎல்எஸ்எ போன்ற ஒலி துணைஅமைப்புகளிடமோ அல்லது இயக்க அமைப்பிடமோ அது விட்டுவிடுகிறது. பெரும்பாலான நிரவலர்கள், பொதுவாக உள்ளமைந்த, இயக்கஅமைப்பு-குறிப்பான ஒலி எபிஐகளையே பயன்படுத்துகின்றனர். நுகர்வி-சேவையக ஒலி அமைப்புகளின் முதல் தலைமுறையானது, ஆர்ப்ளே மற்றும் வலையமைப்பு ஒலி அமைப்பு ஆகியவற்றை உட்கொண்டுள்ளன. அண்மைய முயற்சிகள், ஈசௌண்ட் (முந்தைய ஜிஎன்ஒஎம்இ), எஆர்டிஎஸ் (முந்தைய கேடிஇ), மற்றும் பல்ஸ்ஆடியோ போன்ற சிலவற்றை உருவாக்கியுள்ளன. 2001வது வருடம், எக்ஸ்.ஓஆர்ஜி நிறுவனம் இந்தப் பிரச்சினைக்குத் தீர்வாக ஊடகப் பயன்பாட்டு சேவையகத்தின் (*எம்எஎஸ்* உருவாக்கத்தை அறிவித்தது. இருப்பினும், பொதுவாக, இவற்றில் எதுவுமே பிரச்சினைக்குத் தீர்வாகப் பயன்படுத்தப்படவில்லை. 2007வது வருடம் செப்டம்பர் மாதம், எக்ஸ் சேவையகத்தின் நீட்டிப்பாக மற்றொரு முயற்சியான, எக்ஸ்11 ஒலி என்பது ஹெல்ஜ் பாமெனால் அறிவிக்கப்பட்டது. இருப்பினும், காட்சி சேவையகத்தின் ஒரு பகுதியாக (அச்சக நிர்வாகம் போன்ற) ஒலி நிர்வாகம் ஏன் இருக்கவேண்டும் என்பது இன்னும் தெளிவாகவில்லை. உபண்டு அல்லது ஃபெடோரா போன்ற பல்வேறு ஜிஎன்யு/லினக்ஸ் பகிர்மானங்கள் செய்வதுபோல் (மைக்ரோசாஃப்ட் விண்டோஸ் அல்லது மேக் ஒஎஸ் எக்ஸ் போன்ற) எக்ஸ்-அடிப்படை அல்லாத இயக்க அமைப்புகள் எந்த ஒரு தெளிவான பிரச்சினையும் இன்றி காட்சி மற்றும் ஒலி ஆகியவற்றைத் தனித்தனியாகக் கையாள்கின்றன. ஜிஸ்ட்ரீமர் பல்லூடக வரம்புறுகின் உருவாக்கம் இந்தக் குறைபாடு விவாதத்திற்கு உள்ளாகியுள்ளது. எனவே, எக்ஸினுள் ஒலி ஆதரவு அமைப்பது என்பதானது சாத்தியமற்றதாகவே உள்ளது.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

### வலையமைப்பு

சில குறிப்பிட்ட பயன்பாடுகளும் கருவிகளும் நுகர்வியை ஒரு சேவையகத்திலிருந்து பிரித்தெடுத்து மற்றொன்றுக்கு சேர்க்கும் வசதியை வழங்கிடினும், பொதுவாகத் தோற்ற நிலை வலையமைப்புக் கணிக்கிடல் (வர்ச்சுவல் நெட்வொர்க் கம்ப்யூட்டிங்-விஎன்சி) என்பதன் செயல்பாட்டினைப் போல, ஒரு எக்ஸ் நுகர்வியை ஒரு சேவையகத்திலிருந்து பிரித்தெடுத்து பிறிதொரு சேவையகத்தில் மீண்டும் இணைக்க இயலாது.
*(விஎன்சி :0 பார்வையாளர்கள்)* போன்று, விஎன்சி மூலம் தற்போதைய எக்ஸ்-சேவையக திரை கிடைக்கப் பெறுவதற்கான சுற்றுவழிகளும் உள்ளன.
இவ்வாறான திறன், செயல்பாட்டில் இருக்கும் பயன்பாட்டை நிறுத்திப் பின்னர் மீண்டும் தொடங்கும் தேவையின்றியே அத்தகைய பயன்பாட்டினை ஒரு இடத்திலிருந்து மற்றொரு இடத்திற்கு மாற்ற (சுண்டெலி, சாவிப்பலகை, திரை போன்ற) பயனர் இடைமுகத்தை அனுமதிக்கிறது. பணி மேற்பார்வை மற்றும் கட்டுப்படுத்துதல் போன்ற சில பயன்பாடுகளில் இது மிகவும் முக்கியமானதாக இருக்கலாம்.  
தொலைவு எக்ஸ் நுகர்விகளுக்கும் எக்ஸ் சேவையகத்திற்கும் இடையே வலையமைப்பு போக்குவரத்தானது மறைக்குறியீடு இடப்படவில்லை. பயனரின் திரைக்கு காட்டப்படும் அல்லது திரையிலிருந்து அனுப்பப்படும் எதையும் பார்க்க சாத்தியமான வகையில் ஒரு பொதி முகர்வர் உடன் ஒரு தாக்குதலாளர் குறுக்கிடலாம். எக்ஸ் போக்குவரத்திற்கு மறைக்குறியீடு அமைக்க, கருத்துப் பரிமாற்றத்திற்கு காப்பு திட்டவரைச்சட்ட (எஸ்எஸ்ஹெச்) வழி நிறுவுவதே பொதுவான வழியாகும். உண்மையில், பாதுகாப்பு இன்மை என்பதானது எக்ஸின் ஒரு முக்கியமான *அம்சம்* ஆகும். ஏனெனில், முன்னரே உள்ள பெரிய காட்சி சேவையகத்திலிருந்து மிகவும் சிக்கலானதும் தீவிர அழிவு உண்டாக்குவதுமான இலக்கை (பாதுகாப்பு இணைப்பை திறமையாக கையாள்வது) இது நீக்கிவிடுகிறது. எஸ்எஸ்ஹெச்சில் உள்ள ஏதுநிலைகளை, காட்சி சேவையக குறிமுறை அடி எண் பாதிக்கப்படாத வண்ணம் தனியாகவும் விரைவாகவும் பொருத்த இயலும்.
# எக்ஸ் சாளர அமைப்பு

## எக்ஸின் குறைபாடுகளும் அதன் மீதான விமர்சனங்களும்

### நுகர்வி-சேவையகப் பிரித்தாக்கம்

நுகர்விகள் மற்றும் சேவையகம் ஆகியவை தனித்து இயங்குவதையும் மற்றும் கருவியின் சார்பின்மை மற்றும் நுகர்வி மற்றும் சேவையக மேற்செலவு உள்ளாக்கத்தைப் பிரிப்பதையும் எக்ஸின் வடிவமைப்பு தேவைக்குள்ளாக்குகிறது.  
பெரும்பாலான மேற்செலவுகள் வரைமுறையிலிருந்து மட்டுமே அல்லாமல் நுகர்வி மற்றும் சேவையக உள்ளுறை சுணக்கம் இரண்டிற்கும் இடையே ஏற்படும் வலையமைப்பு சுற்றுத் தாமத நேரத்திலிருந்தே ஏற்படுகின்றன. இந்த செயல்திறன் தொடர்பான பிரச்சினைகளுக்கான சிறந்த தீர்வானது, சிறப்பான பயன்பாட்டு வடிவமைப்பையே சார்ந்துள்ளது. உள்ளமைவாகப் பயன்படுத்தப்பட்டால் சிக்கல்கள் அதிகரிப்பதும், செயல்திறன் குறைவதும் விளைகின்றன என்று எக்ஸின் வலையமைப்பு அம்சங்கள் பற்றிய பொதுவான கருத்து நிலவுவதுண்டு.  
ஒரே புரவலக் கணிப்பொறியில் சிறந்த இணைப்புகளுக்கு யூனிக்ஸ் களத் துளைகளை நவீன எக்ஸ் நிறைவேற்றங்கள் உபயோகிக்கின்றன. கூடுதலாக, விரைவான நுகர்வி-சேவையக தொடர்புடமைக்காக (எம்ஐடி-எஸ்ஹெச்எம் மூலமாக) பகி்ர் நினைவகம் பயன்படுத்தப்படலாம். இருப்பினும், நிரலாக்கர், பகிர் நினைவக நீட்டிப்பை திட்டவட்டமாக இயக்கிப் பயன்படுத்த வேண்டும். பழைய நிறைவேற்றங்களுடன் பொருந்துவதற்காகவும், உள்ளமை அல்லாத எக்ஸ் சேவையகங்களுடன் தொடர்புடமை கொள்வதற்காகவும் பின்சார்ந்த வழிகளை வழங்குவது மிகவும் அவசியமானதாகிறது.
# எக்ஸ் சாளர அமைப்பு

## வரலாறு

### முன்னோடிகள்

எக்ஸிற்கு முன்னால் பல பிட் வரைபட காட்சி அமைப்புகள் இருந்து வந்தன. ஜெராக்ஸிலிருந்து ஆல்டோ (1973) மற்றும் ஸ்டார்(1981) ஆகியவை தோன்றின. ஆப்பிள் மூலம் லிசா (1983) மற்றும் மேகிண்டோஷ் (1984) ஆகியவை தோன்றின. ஆண்ட்ரூ செயல்திட்டம்(1982) மற்றும் ராப் பைக்கின் ப்ளிட் முனையம்(1982) ஆகியவை யூனிக்ஸ் உலகில் இருந்தன.  
கார்னேஜி-மெலோன் பல்கலைக்கழகம், ஜெராக்ஸ் ஆல்டோவின் மீதாகக் குவியும் சாளரங்களைக் காட்டும் ஆல்டோ முனையம் எனப்படும் ஒரு தொலைவு-அணுகல் பயன்பாட்டை உருவாக்கியது. அது சாளரம் பற்றித் தெரிவிக்கும் நிகழ்வுகளைக் கையாளவும் சாளரத் தகவல்களைப் புதுப்பித்து, (யூனிக்ஸை செயல்படுத்தும் டெக் வாக்ஸ் அமைப்புகள் போன்ற), தேவையான முறையில் தொலைவுப் புரவலர்களைப் பொறுப்பாக்கியது.  
1983வது வருடத்திற்கு முன்னர் தோன்றிய டபிள்யு (ஆங்கில எழுத்துகளில் எக்ஸுக்கு முன்னால் வரும் எழுத்து) எனப்படும் சாளர அமைப்பிற்கு பின்னர் எக்ஸ் வந்ததாகக் கூறப்படுகிறது. வீ இயக்க அமைப்பு என்பதன் கீழ் டபிள்யு சாளர அமைப்பு செயல்பட்டது. டபிள்யு, முனையம் மற்றும் வரைவியல் சாளரங்கள் ஆகியவற்றை ஆதரிப்பதான வலையமைப்பு நெறிமுறையையும் காட்சி பட்டியல்களைப் பராமரிக்க சேவையகத்தையும் பயன்படுத்தியது.